Italsko godka (it. "lingua italiana", "italiano" ) – indoojropoejsko godka, kero przinoleży do skupiny rōmańskich godkōw. Wespōłbytuje ze inkszymi noworōmańskimi godkōma a mo moc regijōnalnych waryjantōw, niyrzodko ôdtajlowujōncych sie ôd ni a stanowiōncych dali regijōnalne godki. Italski je ôficjalny we Italiji, San Marino, Szwajcaryji (wespōł ze francuskim a miymieckim, kej to retorōmańsko godka je ôficjalno ino we Gryzōniji) a tyż we Watykanie (ze łacinōm). Je drugōm godkōm we Istryji (Chorwacyjo) a, do kupy ze słowyńskōm godkōm we miastach Pirōn, Izola a Koper we Słoweniji. Niimo tygo, co niy je we tych krajach sztyjc italsko godka godano a niy je skiż tygo wykorzistywano we ôficjalnym prawiyniu, je pospolicie rozōmiano we Mōnako, na Malcie, Korsyce we Nizzardo (Francyjo) a we myńszych skupinach we Libiji a Algeryji. Italsko a ślōnsko godka. We ślōnskij godce do sie uwidzieć jakich słōw a ausdrukōw, kere majōm italske pochodzyniy. Przikłodym takigo moge być zozwōr (it. "zenzavero"), paryzol (it. "parasole") a tyż i take typowe ślōnske słowa, kej galoty (it. "caligotte"). Niy je ale takich wyrazōw kupa, skiż tygo, co prymarny ajnflus na ślōnsko godka mioł miymiecki a polski.